Gisteraand het Azell geskakel om te laat weet hoe dit daar gaan. Sy klink soos die Azell van ouds, altyd iets om oor te lag en te babbel. Sy het al lekker aangepas en kom goed oor die weg met die twee dogtertjies wie sy versorg. Sy hou haar tans besig met 'n kursus in rekenaars en leer ook om te figuurskaats. Sy vertel dit sneeu steeds en mis die warm weer wat ons tans het, vreeslik. Johan, was dit jy wat so 'n ruk terug jou brief aan die familie op die nuusgroep geplaas het oor julle leefwyse en die weer? Ek sal eendag wanneer ek groot is, oorsee gaan reis, net om die lewenswyses van ander mense te gaan verken! Aangesien van die mense op die nuusgroep moeg is van die politiek sal ons maar oor die weer gesels! :-)
On Thu, 4 Mar 1999 10:28:24 +0200, "Shannon" wrote: | |Johan, was dit jy wat so 'n ruk terug jou brief aan die familie op die |nuusgroep geplaas het oor julle leefwyse en die weer? Ek sal eendag wanneer |ek groot is, oorsee gaan reis, net om die lewenswyses van ander mense te |gaan verken! | |Aangesien van die mense op die nuusgroep moeg is van die politiek sal ons |maar oor die weer gesels! :-) | Ja ek dink dit was ek. En soos ek hier sit het dit nou net begin sneeu - hulle voorspel minder as 'n duim sneeu en dit sal seker een van die laaste sneeuvalle van die winter wees. Met ons temperature wat nou vir 'n paar dae al bedags bokant vriespunt beweeg, het meeste van die sneeu op die grond en op die hope in parkeerterreine al gesmelt. Die weer was nog nooit so prominent in ons lewens as nou nie - in die winter wil 'n mens maar altyd bewus wees van die temperatuur en wind, want die twee saam kan dit lewensgevaarlik maak om buite te wees. Die kinders word byvoorbeeld nie toegelaat om buite te speel tydens pouses by die skool as die windchill die temperatuur veel onder -10°C dwing nie. (Dis al klaar vir ons al te snaaks om te hoor dat hule in Texas skole sluit as die temperatuur naby 0°C kom.) Die weer beinvloed 'n mens hier op baie ander gebiede ook: Almal word aangemoedig om in die winter met nood stelle in die kar rond te ry: dis nou hoë energie kos soos "energy bars", komberse, ekstra warm klere, kerse, flits, graaf, ens. sodat wanneer jou kar vasval, jy sal kan oorleef tot hulp opdaag. Elke jaar is hier mense wat so doodgaan en wat nie voorsiening gemaak het nie. As jou kar eers gaan staan en die enjin loop nie meer nie, is dit net minute voor die kar begin koud word en binne enkelle ure kan jy in jou kar verkluim en doodgaan. Daar is baie groot seisoenswisselings hier (groot verskille tussen die seisoene) en nou hier so teen die einde van die winter, met die dae wat begin langer word, begin ons nou uitsien na die lente. Ons daaglikse maksimums is nog maar so tussen -3°C en 5�C, maar meeste dae is sjampanje-sonskyn dae. Met dat die son ook nou hoër begin sit (in die winter kom hy nie juis veel hoër as 45� bo die horison nie) het hy ook meer invloed en bak hy byvoorbeeld bedags ons huis baie warm. In die middel van die winter, wanneer ons gemiddelde dagtemperatuur -16°C is, beteken die son nie veel sover dit hitte aangaan nie - hy verskaf net lig. Noudat die son begin effek kry, het die weermag met 'n nuutontwikkelde projek begin. In 1997 het die Red River hier in Noord Minnesota in die Red River Valley (wie ken nog die ou liedjie?) sleg oorstroom en baie dood en skade veroorsaak. Verlede jaar is toe ge-eksperimenteer en hierdie jaar word dit nou volluit toegepas: die weermag vlieg met hellikopters oor die gevriesde riviere - onder aan hang daar reuse emmers donker, skoon, riviersand wat oor die riviere se ys gestrooi word. Die son se hitte veroorsaak dan dat die riviere se ys solank geleidelik begin smelt en daar nie groot blokke ys ontstaan later as die temperature begin styg nie. Die blokke ys het glo in die verlede opdammings veroorsaak wat bygedra het tot die skade. Ek wens ek het een van hierdie video kamarras aan die rekenaar gehad sodat ek julle kon wys hoe dig die sneeu nou val. Dis te pragtig! En daar's nou nog 'n ding wat 'n mens hier kry: ELKE kar het 'n sneeuborsel en skraper in. Jy moet die sneeu van die vensters afvee voor jy ry en as dit dalk begin smelt het is dit op die ruit vasgevries en dan is die enigste manier om dit afte kry om dit af te krap met die skerp kant van die skraper. Die ruitveers het ook nie water in nie, maar 'n spesiale alkohol mengsel wat nie sommer sal ys nie. Nou ja, klink of SA deur groot hitte en droogte gaan!?! Ons is blykbaar in vir 'n somer van abnormale hoë voorkoms van tornados! Komplimente van La Nina. Sal maar sien...